**SODININKŲ BENDRIJOS „GULBĖ”**

**ĮSTATAI**

1. **BENDROSIOS NUOSTATOS**
2. Sodininkų bendrija “Gulbė” (toliau – Bendrija) yra sodininkų bendrai įsteigta atitinkamo administracinio vieneto bendruomenės dalis, visapusiškai plėtojanti mėgėjų sodininkystę, puoselėjanti ir tausojanti gamtą ir kraštovaizdį. Bendrija yra ribotos civilinės atsakomybės pelno nesiekiantis viešasis juridinis asmuo, kurio tikslas - įgyvendinti sodininkų bendrąsias teises ir pareigas, susijusias su mėgėjų sodo teritorijos ir joje esančių bendrojo naudojimo objektų valdymu, priežiūra ir naudojimu.
3. Teisinė forma – bendrija.
4. Bendrijos buveinė keičiama sodininkų bendrijos visuotinio narių susirinkimo sprendimu, priimtu paprasta susirinkime dalyvaujančių narių balsų dauguma.
5. Bendrija veikia Klaipėdos rajono savivaldybės teritorijoje.
6. Bendrija turi antspaudą ir sąskaitas Lietuvos Respublikos bankuose.
7. Bendrijos finansiniais metais laikomi kalendoriniai metai.
8. Bendrijos veiklos laikotarpis neribotas.
9. Bendrija veikia vadovaudamasi savo narių solidarumo, lygiateisiškumo, demokratiškumo ir tarpusavio susitarimo bei pagalbos principais.
10. Bendrija savo veikloje vadovaujasi Lietuvos Respublikos civiliniu kodeksu, Sodininkų bendrijų įstatymu, kitais įstatymais ir teisės aktais, šiais įstatais ir Bendrijos vidaus tvarkos taisyklėmis.
11. Mėgėjų sodo teritorijoje ūkinė komercinė veikla gali būti vykdoma tik laikantis teisės aktų, nedarant žalos asmenų turtui ir gyvenamajai aplinkai, nepažeidžiant sodininkų ir kitų asmenų gyvenimo ir poilsio sąlygų, mėgėjų sodininkystės veiklos ir sodo bendrijos vidaus tvarkos taisyklių
12. **BENDRIJOS VEIKLOS TIKSLAI**
13. Bendrijos veiklos tikslai yra:
    1. įgyvendinti Bendrijos narių bendrąsias teises ir pareigas, susijusias su mėgėjiško sodo teritorijos ir joje esančių bendrojo naudojimo objektų valdymu, priežiūra ir naudojimu;
    2. puoselėti ir tausoti gamtą ir kraštovaizdį;
    3. tenkinti svarbiausius Bendrijos ūkinius poreikius bei viešuosius interesus;
    4. Skatinti ir remti darnų vystymą;
14. Bendrijos tikslams įgyvendinti Bendrija vykdo šiuos uždavinius:
    1. organizuoja ir vykdo veiklą kuri reikalinga Bendrijos turtui prižiūrėti ir tinkamai naudoti;
    2. organizuoja mėgėjiško sodo teritorijos planavimą:
       1. neleidžia išplėsti sklypų, melioracijos griovių ir kelių apsauginių zonų, žalių zonų sąskaita;
    3. įgyvendina programas, padedančias sutvarkyti sodų bendrijos teritorijas;
    4. visuomenei naudingais tikslais rūpinasi aplinkos apsauga mėgėjiško sodo teritorijoje ir jai priskirtose teritorijose, organizuoja talkas aplinkai tvarkyti;
    5. bendradarbiauja su kitomis sodininkų bendrijomis, jungiasi į sodininkų susivienijimus, asociacijas ir draugijas;
    6. bendradarbiauja su valstybės, savivaldybės institucijomis ir kitomis organizacijomis.
15. Siekdama savo tikslų Bendrija turi teisę:
    1. įvairiais teisėtais būdais skleisti informaciją apie Bendrijos veiklą, propaguoti Bendrijos tikslus ir uždavinius;
    2. tuo tikslu steigti (būti steigėju) įmones, registruojamas ir veikiančias pagal Lietuvos Respublikos įstatymus;
    3. steigti visuomenės informavimo priemones;
    4. steigti fondus;
    5. užsiimti vaisių, uogų, daržovių, gėlių auginimu, dekoratyvine sodininkyste, bitininkyste, vaistažolių auginimu, grybų auginimu, augalų sėklininkyste;
    6. įstoti į šalyje ir užsienyje sukurtas mėgėjiškos sodininkystės organizacijas ar palaikyti ryšius su jomis bei sudaryti bendros veiklos susitarimus;
    7. teisės aktų nustatyta tvarka gauti paramą iš fizinių ir juridinių asmenų savo tikslams ir uždaviniams įgyvendinti;
    8. Vadovaujantis Ekonominės veiklos rūšių klasifikatoriumi vykdyti šią ūkinę veiklą:

01.13.50 - Daržovių sėklų gavyba;

01.13.6 - Grybų ir valgomųjų trumų auginimas;

01.19.10 - Gėlių auginimas;

01.21 - Vynuogių auginimas;

01.28 - Prieskonių, kvapiųjų, vaistinių ir kitokių formacijos pramonėje naudojamų augalų auginimas;

01.29 - Kitų daugiamečių augalų auginimas;

01.49.20 – Bitininkystė;

10.32 - Vaisių, uogų ir daržovių sulčių gamyba;

68.10 - Nuosavo nekilnojamojo turto pirkimas ir pardavimas;

68.20 - Nuosavo arba nuomojamo nekilnojamojo turto nuoma ir eksploatavimas;

81.30 - Kraštovaizdžio tvarkymas.

1. **BENDRIJOS TEISĖS IR PAREIGOS**
2. Bendrija turi šias teises ir pareigas:
   1. verstis įstatymų nedraudžiama ir jos įstatuose numatyta ūkine komercine veikla, kuri neatsiejamai susijusi su Bendrijos veiklos tikslais;
   2. sudaryti sutartis, prisiimti įsipareigojimus;
   3. nustatyti savo produkcijos bei teikiamų paslaugų kainas ir tarifus, išskyrus atvejus, kai juos įstatymu nustatyta tvarka nustato Lietuvos Respublikos Vyriausybė ar kita įstatymų nustatyta institucija;
   4. pirkti ar kitaip įsigyti savo veiklai reikalingą turtą, jį naudoti, valdyti ir juo disponuoti;
   5. samdyti asmenis įstatuose numatytai veiklai vykdyti;
   6. gauti lėšų ar kitokio turto iš užsienio ar tarptautinių organizacijų, fondų, taip pat asmenų;
   7. gauti lėšų ar kitokio turto iš užsienio valstybių valdžios ir valdymo institucijų, mėgėjiškos sodininkystės mokslinių ir kitokių tyrimų bei sodininkystės švietimo reikmėms;
3. Bendrija privalo laiku mokėti įstatymų nustatytus mokesčius.
4. Bendrija gali turėti ir įgyti tik tokias civilines teises ir pareigas, kurios neprieštarauja įstatymams, Bendrijos įstatams ir veiklos tikslams.
5. Bendrija atsako už savo prievoles visu jai priklausančiu turtu ir neatsako už savo narių prievoles, o šie neatsako už Bendrijos prievoles.
6. Bendrijai draudžiama:
   1. Bendrijospajamas skirti kitai, negu yra nustatyta Bendrijos įstatuose, veiklai;
   2. neatlygintinai perduoti Bendrijos turtą nuosavybėn, pagal patikėjimo ar panaudos sutartį Bendrijos nariui ar kitam asmeniui;
   3. teikti paskolas, įkeisti savo turtą (išskyrus atvejus, kai turtas įkeičiamas savo prievolėms užtikrinti), garantuoti, laiduoti ar kitaip užtikrinti kitų asmenų prievolių įvykdymą;
   4. skolintis pinigų iš savo nario ar kito asmens mokant palūkanas, išskyrus Lietuvos Respublikoje registruotas kredito įstaigas.
   5. būti neribotos civilinės atsakomybės juridinio asmens steigėja.

**IV. NARYSTĖS BENDRIJOJE SĄLYGOS, NARIŲ TEISĖS IR PAREIGOS**

1. Bendrijos nariu gali būti mėgėjiško sodo teritorijos, kurioje įsteigta Bendrija, sodininkas. Jei mėgėjiško sodo teritorijoje esantį žemės sklypą nuosavybės ar kitomis teisėmis valdo keli fiziniai asmenys (sodininkai), Bendrijos nariu gali būti tik vienas iš jų. Asmenys, kurie mėgėjų sodo teritorijoje įsigyja žemės sklypą ir nepageidauja tapti Bendrijos nariais, išstoję iš Bendrijos arba iš jos pašalinti, taip pat juridiniai asmenys, kurie įsigyja žemės sklypą, turi vienodas pareigas, susijusias su bendrosios dalinės nuosavybės teise valdomų bendrojo naudojimo objektų naudojimu ir priežiūra, kaip ir bendrijos nariai.
2. Bendrijos narys, jo šeimos nariai turi teisę naudotis Bendrijos bendrojo naudojimo objektais pagal jų funkcinę paskirtį, nepažeisdami kitų mėgėjiško sodo teritorijos sodininkų, jų šeimos narių, asmenų, įsigijusių mėgėjiško sodo teritorijoje sodo sklypą, teisių bei teisėtų interesų ir aplinkos apsaugos reikalavimų.
3. Bendrijos narys turi šias teises:
   1. dalyvauti ir balsuoti Bendrijos narių susirinkime, rinkti ir būti išrinktas Bendrijos valdymo organų valdybos nariu, revizoriumi;
   2. reikalauti, kad Bendrijos valdymas ir bendrosios dalinės nuosavybės teise valdomų bendrojo naudojimo objektų naudojimas bei priežiūra atitiktų visų Bendrijos narių bendrąsias teises ir teisėtus interesus;
   3. imtis būtinų priemonių, kad būtų išvengta žalos ar pašalinta grėsmė bendrojo naudojimo ir individualiems objektams, ir reikalauti atlyginti padarytus nuostolius;
   4. viešosios prekybos vietose (turgavietėse, mugėse, prekybos paviljonuose ir kt.) įstatymų ir kitų teisės aktų nustatyta tvarka parduoti sodo sklype išaugintą mėgėjiškos sodininkystės produkciją;
   5. susipažinti su Bendrijos dokumentais ir šiuose įstatuose nustatyta tvarka gauti Bendrijos turimą informaciją apie jos veiklą;
   6. įgyvendinti kitas įstatymų nustatytas teises ir Bendrijos įstatuose nustatytas neturtines teises;
   7. šių įstatų nustatyta tvarka išstoti iš Bendrijos. Šia teise pasinaudojusiems asmenims stojamieji nario įnašai ir nario mokesčiai ar kitaip Bendrijos nuosavybėn perduotos lėšos ir turtas negrąžinami. Išstodamas iš Bendrijos jos narys turi pilnai atsiskaityti su Bendrija už savo prievoles jai.
4. Bendrijos narys turi šias pareigas:
   1. laikytis Bendrijos įstatų ir vidaus tvarkos taisyklių, vykdyti Bendrijos narių susirinkimo, Bendrijos valdybos sprendimus;
   2. tinkamai naudoti ir prižiūrėti nuosavybės ar kitos teisės pagrindu valdomą sodo sklypą, nedarydamas žalos kaimyninių sklypų naudotojams ir aplinkai, imtis priemonių prieš augalų kenkėjus, augalų ligas, invazines rūšis ir augalų plitimą į kaimyninius sklypus. Bendrijos narys, kuris negali pats atlikti šiame punkte nustatytų pareigų, privalo užtikrinti, kad tai padarytų įgalioti asmenys, suderinę tai su bendrija.
   3. tausoti Bendrijos turtą ir bendrojo naudojimo objektus, laikytis Bendrijos vidaus tvarkos taisyklių, užtikrinti, kad šių taisyklių laikytųsi jo šeimos nariai ar kiti teisėti jo turto naudotojai;
   4. saugoti savo ir kitų žemės sklypų riboženklius;
   5. bendrijos įstatų nustatyta tvarka ir sąlygomis dalyvauti bendrijos valdymo organo organizuojamose talkose ir kituose bendrojo naudojimo objektų priežiūros darbuose. Darbo laiką talkose nustato Bendrijos narių susirinkimas. Nedalyvavę talkose ar neišdirbę nustatytų valandų/talkų vienetų (kaip tai patvirtina bendrijos narių susirinkimas) privalo mokėti bendrijai Bendrijos narių susirinkimo nustatytą tikslinį infrastruktūros priežiūros mokestį (valandinį įkainį) už kiekvieną neišdirbtą valandą;
   6. ~~prisižiūrėti gretimybes (kelius, šienauti kelkraščius ir pakanales, valyti kanalus ir pralaidas). Tinkamai prisižiūrintys gretimybes nuo talkų atleidžiami.~~
   7. informuoti apie vidaus tvarkos pažeidimus Bendrijos valdybą;

21.8 Bendrijos narių susirinkimo nustatyta tvarka atsiskaityti už jam teikiamas paslaugas, mokėti Bendrijos nario mokestį, tikslinius ir kaupiamuosius įnašus

21.9. pagal įstatymų ir kitų teisės aktų nustatytus privalomuosius statinių naudojimo ir priežiūros reikalavimus apmokėti Bendrijos išlaidas , susijusias su mėgėjiško sodo teritorijos bendrojo naudojimo objektų valdymu, priežiūra, remontu ar tvarkymu, taip pat bendrojo naudojimo žemės naudojimu ir priežiūra, atsižvelgiant į sklypo dydį ar Bendrijos narių susirinkimo nutarimą;

21.10. perleisdamas nuosavybės teise jam priklausantį sodo sklypą, privalo apie tai informuoti Bendrijos valdybą raštu ne vėliau kaip prieš 10 darbo dienų bei atsiskaityti su Bendrija pagal visas savo prievoles jai;

22. **Kiti asmenys** – fiziniai asmenys, kurie mėgėjų sodo teritorijoje įsigijo mėgėjų sodo sklypą ir nepageidauja tapti sodininkų bendrijos nariais, išstojęs iš sodininkų bendrijos arba iš jos pašalinti, taip pat juridiniai asmenys, kurie nuosavybės ar kitomis teisėmis valdo sodo sklypą mėgėjų sodo teritorijoje (toliau šiuose įstatuose – Kiti asmenys). Kitų asmenų teises ir pareigas nustato šie įstatai ir kiti įstatymai, taip pat bendrijos vidaus tvarkos taisyklės. Kiti asmenys turi vienodas pareigas, susijusias su bendrosios dalinės nuosavybės teise valdomų bendrojo naudojimo objektų naudojimu ir priežiūra, kaip ir bendrijos nariai.

Kiti asmenys turi šias teises:

22.1. dalyvauti Bendrijos narių susirinkime be balso teisės;

22.2 įstoti į bendriją;

22.3 gauti informaciją apie bendrijos narių susirinkimo nustatytas įmokas, kurias jie privalo sumokėti pagal šį ir kitus įstatymus, ar kitus bendrijos narių susirinkimo priimtus sprendimus, susijusius su bendrojo naudojimo objektų valdymu ir priežiūra;

22.4. kartu su šeimos nariais naudotis bendrijos bendrojo naudojimo objektais pagal jų funkcinę paskirtį, nepažeisdami kitų mėgėjų sodo teritorijos sodininkų, jų šeimos narių teisių bei teisėtų interesų ir aplinkos apsaugos reikalavimų;

22.5 teikti siūlymus dėl bendrosios nuosavybės objektų, kurių bendraturčiais yra, valdymo ar būklės pagerinimo, pritarti ar argumentuotai nepritarti bendrijos valdymo organų siūlymams dėl lėšų, skiriamų bendrojo naudojimo objektų, bendrojo naudojimo žemės priežiūros organizavimui, eksploatavimui ar modernizavimui, dydžio ir poreikio. Gauti raštu bendrijos pirmininko motyvuotus atsakymus dėl savo siūlymų;

22.6. laiduojamą teisę nedalyvauti bendrijos projektuose įsigyjant naujus bendrosios dalinės nuosavybės objektus;

22.7.turi teisę apskųsti bendrijos valdymo organų sprendimus

Kiti asmenys turi šias pareigas:

22.8. laikytis bendrijos įstatų, vykdyti bendrijos narių susirinkimo, bendrijos valdymo organo sprendimus;

22.9. tinkamai naudoti ir prižiūrėti nuosavybės ar kitos teisės pagrindu valdomą sodo sklypą, nedaryti žalos kaimyninių sklypų naudotojams ir aplinkai, imtis priemonių prieš augalų kenkėjus, augalų ligas, invazines rūšis ir augalų plitimą į kaimyninius sklypus. Kiti asmenys, kurie negali patys atlikti šiame punkte nustatytų pareigų, privalo užtikrinti, kad tai padarytų įgalioti asmenys;

22.10. pagal bendrijos pateiktas sąskaitas apmokėti už proporcingai jiems tenkančias bendrojo naudojimo objektų eksploatacijos, bendrojo naudojimo žemės tvarkymo, bendrojo naudojimo objektų priežiūros organizavimo išlaidas bei proporcingai jiems tenkančias įnašų dalis, susijusias su bendrosios dalinės nuosavybės objektų mėgėjų sodo teritorijoje atnaujinimu, pagerinimu ar sukūrimu (jeigu kiti asmenys dalyvauja sukuriant naują objektą), kitas suteiktas paslaugas. Apmokėti sąskaitas Bendrijos narių susirinkimo nustatytais terminais;

22.11. tausoti bendrijos turtą ir bendrojo naudojimo objektus, laikytis bendrijos vidaus tvarkos taisyklių, užtikrinti, kad šių taisyklių laikytųsi jų šeimos nariai ar kiti teisėti jų turto naudotojai;

22.12. informuoti sodo bendriją apie savo sodo sklypo ar jo dalies nuosavybės teisių perėjimą tretiesiems asmenims;

22.13. perleisdami nuosavybės teise jiems priklausantį sodo sklypą, atsiskaityti su bendrija pagal visas savo prievoles.

23. Sodininkai ir kiti asmenys mėgėjų sodo teritorijoje privalo laikytis Bendrijos nustatytų vidaus tvarkos taisyklių ir be Bendrijos valdymo organo leidimo savavališkai nereguliuoti, nekeisti, neremontuoti mėgėjų sodo teritorijos bendrosios inžinerinės įrangos, bendrųjų konstrukcijų, bendrojo naudojimo patalpų ir objektų.

24. Tais atvejais, kai sukuriamas naujas bendrojo naudojimo objektas, jis įtraukiamas į bendrojo naudojimo objektų aprašą pažymint, kokie asmenys prisidėjo prie jo sukūrimo. Šis objektas bendrosios dalinės nuosavybės teise priklauso tiems savininkams, kurie dalyvavo jį sukuriant. Naujai įsigyto objekto priežiūros ir eksploatacijos organizavimo išlaidas apmoka asmenys, kuriems jis priklauso bendrosios dalinės nuosavybės teise. Sodo sklypo perleidimo atveju naujai sukurtos bendrosios dalinės nuosavybės teisės dalis pereina naujajam savininkui tik tuo atveju, jeigu sodo sklypo perleidėjas yra prisidėjęs prie šio objekto sukūrimo.

25. Sodininkai ir kiti asmenys, padarę žalą bendrijai, atsako ir atlygina nuostolius įstatymų nustatyta tvarka.

**V. DOKUMENTŲ IR KITOS INFORMACIJOS APIE SODININKŲ BENDRIJOS VEIKLĄ PATEIKIMO NARIAMS IR KITIEMS ASMENIMS TVARKA**

26. Bendrijos nariai ir kiti asmenys turi teisę susipažinti su Bendrijos dokumentais ir gauti Bendrijos turimą informaciją apie jos veiklą šiame skyriuje nustatytomis sąlygomis.27. Bendrijos nariai ir kiti asmenys supažindinami su dokumentais ir informacija šiais būdai:

27.1. Bendrija dokumentus ( valdybos protokolus, metinį ir daugiametį veiklos planus ir metines ataskaitas, revizijos komisijos ar revizoriaus ataskaitas, vidaus tvarkos taisykles, bendrijos įstatus, bendrojo naudojimo objektų aprašą, rengiamų priimti bendrijos dokumentų projektus, bendrijos narių susirinkimų protokolų projektus ir protokolus) ir informaciją viešai skelbia Bendrijos internetinėje svetainėje, jei Bendrija ją turi

* 1. . Su Bendrijos narių susirinkimų šaukimo ir organizavimo tvarka susijusi informacija (kaip tai numato Sodininkų bendrijų įstatymas), valdybos ar Bendrijos narių susirinkimo sprendimu aktuali informacija skelbiama Bendrijos skelbimų lentoje ar kitose gerai matomose vietose. Ši informacija taip pat pateikiama visiems Bendrijos nariams elektroninėmis ryšių priemonėmis arba nurodoma vieta, kurioje ir kokiu laiku galima susipažinti su šia informacija.
  2. Jeigu Bendrijos susirinkimo darbotvarkėje yra numatyta svarstyti: valdymo organo rinkimas ar atšaukimas, bendrijos įstatų pakeitimas, lėšų skolinimasis, bendrijos reorganizavimas, pertvarkymas ar likvidavimas, apie tokį šaukiamą bendrijos narių susirinkimą kiekvienam bendrijos nariui pranešama raštu arba pasirašytinai arba elektroninių ryšių priemonėmis.
  3. 27.4. Bendrijos valdymo organas nagrinėja bendrijos narių ir kitų asmenų pareiškimus, prašymus bei skundus ir per vieną mėnesį pateikia atsakymą.;Prašyme, pareiškime arba skunde turi būti nurodoma: Bendrijos nario, kito asmens vardas ir pavardė, gyvenamoji vieta, sklypo numeris, telefono numeris ar elektroninio pašto adresas, prašomų pateikti dokumentų ir (ar) informacijos apimtis, laikotarpis, už kurį norima gauti dokumentus ir (ar) informacija; prašyme turi būti nurodyta kokiu būdu nori susipažinti su dokumentais. Jei bendrijos narys nori susipažinti su Bendrijos dokumentų originalais turi nurodyti datą ir laiką, kada bendrijos narys pageidautų susipažinti su prašomais dokumentais ir (ar) informacija;
  4. Pagal Bendrijos nariopateiktą elektroninį arba rašytinį prašymą Bendrijos valdymo organas jei informacijos nėra galimybės ar negalima persiųsti elektroniniu būdu pateikia Bendrijos nariui susipažinti su:

27.6.1. asmenų, įsigijusių mėgėjų sodo teritorijoje sodo sklypą, registravimo knyga. Asmenims, pageidaujantiems susipažinti su registravimo knyga, teikiami tik su jais pačiais susiję duomenys.;

27.6.2. Bendrijos įstatais ir vidaus tvarkos taisyklėmis;

27.6.3. Bendrijos narių susirinkimo protokolais;

27.6.4. revizoriaus ūkinės finansinės veiklos patikrinimo ataskaitomis;

27.6.5. kitais dokumentais ir (ar) informacija .

* 1. Su dokumentais ir (ar) informacija Bendrijos narys,gali susipažinti Bendrijos buveinėje dalyvaujant Bendrijos valdybos pirmininkui ar jo įgaliotam valdybos nariui;
  2. Bendrijos narys neturi teisės: pateiktų dokumentų ir (ar) informacijos originalų išsinešti iš Bendrijos buveinės, bendrijos buveinėje rašyti pastabas dokumentuose, braukyti, plėšyti ar kitaip gadinti pateiktus dokumentus.
  3. siekiant nepažeisti trečiųjų asmenų teisės į jų privataus gyvenimo neliečiamumą, dokumentai ir (ar) informacija Bendrijos nariams teikiama įstatymuose ir kituose teisės aktuose, reglamentuojančiuose fizinių asmenų duomenų apsaugą, numatyta tvarka. Informacija teikiama nuasmeninta, nesant tokiai galimybei informacija teikiama susipažinti pasirašius konfidencialios informacijos neplatinimo pasižadėjimą.
  4. Bendrijos buveinėje prieš susipažįstant su konfidencialia informacija užpildomas konfidencialios informacijos neplatinimo pasižadėjimas. Kas yra Bendrijos konfidenciali informacija apibrėžiama fizininių asmenų duomenų apsaugą reglamentuojančiais teisės aktais.
  5. Kiti asmenys turi teisę gauti informaciją apie bendrijos narių susirinkimo nustatytas įmokas, kurias jie privalo sumokėti, ar kitus bendrijos narių susirinkimo priimtus sprendimus, susijusius su bendrojo naudojimo objektų valdymu ir priežiūra, Gauti raštu bendrijos pirmininko motyvuotus atsakymus dėl savo siūlymų;

1. Už Bendrijos teikiamų dokumentų kopijas mokamas Bendrijos narių susirinkimo nustatytas mokestis.
2. Bendrijos valdyba gali atsisakyti teikti dokumentus ir (ar) informaciją, jeigu:
   1. prašymas pateiktas nesilaikant 27.5. p. numatytos tvarkos;
   2. Bendrijos narys nesutinka laikytis šioje informacijos pateikimo tvarkoje numatytų sąlygų;
   3. suteikęs informaciją, Bendrijos valdymo organas pažeistų teisės aktų reikalavimus.
3. Bendrijos valdybos sprendimą neleisti susipažinti su dokumentais ir (ar) informacija Bendrijos narys ir kiti asmenys gali skųsti Lietuvos Respublikos įstatymų nustatyta tvarka.
4. Dokumentų ir (ar) kitos informacijos apie Bendrijos veiklą pateikimas turi atitikti Lietuvos Respublikos sodininkų bendrijų įstatymo, Lietuvos Respublikos asmens duomenų teisinės apsaugos įstatymo bei šiuose įstatuose numatytos dokumentų ir (ar) informacijos apie Bendrijos veiklą pateikimo nariams nustatytos tvarkos reikalavimus.
5. Registravimo knygoje esantys duomenys tvarkomi ir teikiami vadovaujantis Lietuvos Respublikos įstatymais, asmens duomenų apsaugą reglamentuojančias teisės aktais). Asmenims, pageidaujantiems susipažinti su registravimo knyga, teikiami tik su jais pačiais susiję duomenys.

**VI. PRIĖMIMO Į BENDRIJOS NARIUS, IŠSTOJIMO IR PAŠALINIMO IŠ BENDRIJOS NARIŲ SĄLYGOS IR TVARKA**

1. Bendrijos nario teises ir pareigas sodininkas įgyja nuo įstojimo į Bendriją, išskyrus atvejus, kai sodininkai nariais tampa nuo Bendrijos įregistravimo.
2. Sodininkas įstoja į Bendriją, išstoja iš jos Bendrijos valdybos sprendimu. Šalinamas iš Bendrijos, visuotinio narių susirinkimo sprendimu.
3. Prašymas stoti į Bendriją paduodamas Bendrijos valdybai, kuri artimiausiame posėdyje svarsto sodininko prašymą dėl priėmimo į bendrijos narius klausimą. Priimti į Bendriją nariai registruojami Bendrijos narių registravimo knygoje.
4. Bendrijos buveinėje turi būti bendrijos narių ir kitų asmenų, įsigijusių mėgėjų sodo teritorijoje sodo sklypą, registravimo knyga. Registravimo knygoje turi būti nurodyta fizinio asmens vardas ir pavardė, gimimo data, gyvenamoji vieta, kontaktiniai duomenys, juridinio asmens pavadinimas, teisinė forma, kodas, buveinė (adresas), sklypo valdymo teisės pagrindas, sodo sklypo plotas, adresas ir kontaktiniai duomenys, fizinio asmens įstojimo į bendrijos narius ir išstojimo iš bendrijos narių data, pastabų skiltis. Registravimo knygoje esantys duomenys tvarkomi ir teikiami vadovaujantis Lietuvos Respublikos įstatymais, asmens duomenų apsaugą reglamentuojančiais teisės aktais. Bendrijoje papildomai gali būti pildoma bendrijos narių ir kitų asmenų, įgijusių mėgėjiško sodo teritorijoje sodo sklypą registravimo knygos kompiuterinė versija
5. 37. Asmenims, pageidaujantiems susipažinti su registravimo knyga, teikiami tik su jais pačiais susiję duomenys.
6. Bendrijos nariui gali būti išduodamas Bendrijos nario pažymėjimas (nario bilietas). Priėmus sprendimą išduoti Bendrijos nario pažymėjimą, privalomieji nario pažymėjimo rekvizitai yra šie: Bendrijos pavadinimas, nario vardas, pavardė, sklypo adresas (numeris), sklypo plotas, įstojimo į Bendriją data, Bendrijos antspaudas, Bendrijos pirmininko parašas. Sprendimą dėl nario pažymėjimų išdavimo, rekvizitų papildymo, nario pažymėjimo keitimo, išdavimo tvarkos priima Bendrijos valdyba.
7. Narystė Bendrijoje pasibaigia:
   1. 39.1. nariui mirus;
   2. 39.2. nariui netekus nuosavybės ar kitų teisių, kurių pagrindu jis valdė mėgėjiško sodo teritorijoje esantį sodo sklypą;
   3. 39.3. nariui išstojus iš Bendrijos ar Bendrijai jį pašalinus iš Bendrijos;
   4. 39.4. Bendriją likvidavus.
8. Išstojimo iš Bendrijos ir pašalinimo iš jos tvarka ir sąlygos:
   1. 40.1. Bendrijos narys gali bet kuriuo metu išstoti iš Bendrijos parašęs prašymą Bendrijos valdybai;
   2. 40.2. gautas Bendrijos nario prašymas turi būti registruojamas Bendrijos registravimo knygoje arba atskirai tvarkomoje byloje ;
   3. 40.3. jeigu Bendrijos narys neturi jokių prievolių Bendrijai, Bendrijos valdyba savo nutarimu patvirtina nario išstojimą iš Bendrijos ne vėliau kaip per 10 darbo dienų nuo tokio prašymo gavimo dienos;
   4. 40.4. jeigu Bendrijos narys turi prievolių Bendrijai, išstojimo klausimas svarstomas tik po pilno atsiskaitymo su Bendrija;
   5. 40.5. Stojamieji nario įnašai ir nario mokesčiai ar kitaip Bendrijos nuosavybėn perduotos lėšos ir turtas negrąžinami.
9. Pašalinimo iš Bendrijos tvarka ir sąlygos:

41.1. Bendrijos narys gali būti pašalinamas iš Bendrijos narių Bendrijos narių susirinkimo sprendimu kai:

41.2. šiurkščiai pažeidžia šiuos įstatus ir nereaguoja į pakartotinius įspėjimus, siunčiamus raštu ir/ar elektroninėmis ryšių priemonėmis turimais kontaktais ;

41.3. pažeidžia Bendrijos nustatytas vidaus tvarkos taisykles ir nereaguoja į pakartotinius įspėjimus, siunčiamus raštu ir/ar elektroninėmis ryšių priemonėmis turimais kontaktais;

41.4. pažeidžia Bendrijos narių susirinkimo nutarimus ir nereaguoja į pakartotinius įspėjimus, siunčiamus raštu ir/ar elektroninėmis ryšių priemonėmis turimais kontaktais41.5. nemoka Bendrijos narių susirinkimo nustatyto nario mokesčio, kitų mokesčių daugiau kaip trejus metus iš eilės;41.6. Prieš pateikiant Bendrijos narių susirinkimui svarstyti klausimą dėl nario pašalinimo iš Bendrijos, Bendrijos valdyba prieš 30 dienų narį įspėja registruotu laišku ir (ar) elektroninėmis ryšių priemonėmis turimais registravimo knygoje nurodytais kontaktais) . Įspėjime turi būti nurodyti konkretūs šalinimo motyvai;

41.7. Narys, gavęs tokį įspėjimą, ne vėliau kaip per 15 kalendorinių dienų, skaičiuojant nuo įspėjimo gavimo dienos, turi teisę kreiptis į Bendrijos valdybą dėl taikaus konflikto sureguliavimo. Taikiai neišsprendus konflikto, Bendrijos valdyba klausimą dėl nario pašalinimo perduoda svarstyti artimiausiam Bendrijos narių susirinkimui, kuris priima galutinį sprendimą. 41.8. Kitų asmenų teises ir pareigas nustato sodininkų bendrijų įstatymas ir kiti įstatymai, šie Bendrijos įstatai taip pat bendrijos vidaus tvarkos taisyklės. Kiti asmenys, kurie mėgėjų sodo teritorijoje įsigyja žemės sklypą ir nepageidauja tapti Bendrijos nariais, išstoję iš Bendrijos arba iš jos pašalinti, taip pat juridiniai asmenys, kurie įsigyja žemės sklypą, turi vienodas pareigas, susijusias su bendrosios dalinės nuosavybės teise valdomų bendrojo naudojimo objektų naudojimu ir priežiūra, kaip ir Bendrijos nariai.

**VII. BENDRIJOS NARIŲ SUSIRINKIMO KOMPETENCIJA, JO ŠAUKIMO IR BALSAVIMO JAME TVARKA**

1. **Bendrijos narių susirinkimas turi išimtinę teisę:**

42.1. keisti Bendrijos įstatus;

42.2. iš Bendrijos narių rinkti ir atšaukti Bendrijos valdybos narius, iš jos narių rinkti valdybos pirmininką bei tvirtinti valdybos darbo reglamentą;

* 1. 42.3. nustatyti Bendrijos ūkinės veiklos organizavimo ir valdymo tvarką bei su tuo susijusius įgaliojimus Bendrijos valdybai, taip pat valdybos pirmininko ir kitų valdybos narių darbo apmokėjimo sąlygas, samdomų darbuotojų skaičių ir jų darbo apmokėjimo tvarką arba sutarčių su mėgėjų sodo teritorijos priežiūros ir administravimo paslaugas teikiančiomis įmonėmis ar asmenimis sudarymo sąlygas; 42.4. iš bendrijos narių rinkti revizijos komisiją bei jos pirmininką ir tvirtinti šios komisijos darbo reglamentą. Jeigu revizijos komisija nesudaroma (revizorius nerenkamas), rinkti ir atšaukti audito įmonę, nustatyti audito paslaugų apmokėjimo sąlygas; tvirtinti bendrijos metinę pajamų ir išlaidų sąmatą, tikslinius įnašus, bendrijos nario mokestį ar kitų asmenų įmokas, skirtas bendrojo naudojimo objektų priežiūros organizavimo ir eksploatavimo, bendrojo naudojimo žemės tvarkymo išlaidoms apmokėti.
  2. vertinti Bendrijos valdybos veiklą, tvirtinti metinę Bendrijos ūkinės ir finansinės veiklos ataskaitą ir revizijos komisijos (revizoriaus) ar audito išvadas apie Bendrijos finansinę veiklą, bendrojo naudojimo objektų aprašą;
  3. spręsti Bendrijos narių šalinimo iš Bendrijos klausimus; Gali spręsti narių priėmimo į bendriją klausimus.
  4. nustatyti disponavimo Bendrijos turtu ir lėšomis tvarką, spręsti lėšų skolinimosi bei pajamų paskirstymo klausimus;
  5. nustatyti ir tvirtinti Bendrijos vidaus tvarkos taisykles;
  6. spręsti klausimus dėl Bendrijos stojimo į susivienijimus ir draugijas, išstojimo iš jų;
  7. priimti sprendimą dėl Bendrijos reorganizavimo ir patvirtinti reorganizavimo sąlygas;
  8. priimti sprendimą pertvarkyti Bendriją;
  9. priimti sprendimą likviduoti Bendriją, atšaukti Bendrijos likvidavimą;
  10. rinkti ir atšaukti Bendrijos likvidatorių;
  11. spręsti mėgėjiško sodo teritorijos kraštovaizdžio tvarkymo ir priežiūros, užstatymo ir kitus teritorijos planavimo, infrastruktūros plėtros ir Bendrijos bendro naudojimo turto naudojimo, tvarkymo ir pardavimo klausimus.

1. Bendrijos narių susirinkimas gali priimti sprendimus ir kitais pagal Bendrijos įstatus jo kompetencijai priskirtais klausimais.
2. Bendrijos narių susirinkimas neturi teisės pavesti kitiems Bendrijos organams spręsti jo kompetencijai priskirtų klausimų.
3. **Bendrijos susirinkimų šaukimo ir organizavimo tvarka:**
   1. Bendrijos narių susirinkimo (eilinio ar neeilinio) sušaukimo iniciatyvos teisę turi Bendrijos valdyba, 1/10 Bendrijos narių, revizijos komisija ar revizorius..
   2. Bendrijos narių susirinkimas šaukiamas Bendrijos valdybos sprendimu.
   3. Bendrijos narių susirinkimo šaukimo iniciatoriai Bendrijos valdybai pateikia paraišką, pasirašytą ne mažiau kaip 1/10 Bendrijos narių arba revizijos komisijos (revizoriaus). Joje turi būti nurodyta bendrijos narių susirinkimo sušaukimo priežastys ir tikslai, iniciatorių atstovas, pateikti pasiūlymai dėl susirinkimo darbotvarkės, vietos ir datos, siūlomų sprendimų projektai. Bendrijos narių susirinkimas turi įvykti ne vėliau kaip per vieną mėnesį nuo paraiškos gavimo dienos.
   4. Jei Bendrijos valdyba nepriėmė sprendimo sušaukti Bendrijos narių susirinkimą per mėnesį nuo susirinkimo iniciatorių pateiktos paraiškos gavimo dienos ir nepranešė apie savo sprendimą iniciatorių nurodytam asmeniui, narių susirinkimas gali būti šaukiamas iniciatorių (daugiau kaip 1/10 Bendrijos narių ar revizoriaus) sprendimu.
   5. Bendrijos valdyba pagal iniciatorių paraišką per nustatytą vieno mėnesio terminą neprivalo sušaukti Bendrijos narių susirinkimo, jei nėra praėję 4 mėnesiai po finansinių metų pabaigos, jei iniciatorių siūlomi klausimai nepriskirti spręsti narių susirinkimo kompetencijai, jei paraiška paduota nesilaikant šiuose įstatuose numatytų reikalavimų šaukiamiems narių susirinkimams (45.7papunktis). Šiais atvejais Bendrijos valdyba atsisakymą sušaukti narių susirinkimą turi motyvuoti ir pranešti iniciatorių nurodytam atstovui.
   6. Eilinis Bendrijos narių susirinkimas turi būti šaukiamas kasmet ne vėliau kaip per 4 mėnesius po finansinių metų pabaigos, o neeiliniai - prireikus.
   7. Bendrijos narių susirinkimo sušaukimo iniciatoriai, priėmę sprendimą sušaukti narių susirinkimą, turi ne vėliau kaip prieš 14 kalendorinių dienų iki susirinkimo dienos informuoti Bendrijos narius, paskelbdami skelbimą skelbimų lentose arba kitose gerai matomose vietose mėgėjų sodo teritorijoje, taip pat, visus Bendrijos narius informuodami elektroninių ryšių priemonėmis, nurodyti susirinkimo organizavimo vietą ir laiką ir kartu paskelbti susirinkimo darbotvarkę bei siūlomų sprendimų projektus arba nurodyti vietą, kurioje ir kokiu laiku galima susipažinti su sprendimų projektais.
   8. Jei susirinkimo darbotvarkėje yra numatyta svarstyti: valdymo organo rinkimas ar atšaukimas, Bendrijos įstatų pakeitimas, lėšų skolinimasis, Bendrijos reorganizavimas, pertvarkymas ar likvidavimas, apie tokį šaukiamą bendrijos narių susirinkimą kiekvienam bendrijos nariui turi būti pranešama raštu arba pasirašytinai, arba elektroninių ryšių priemonėmis. Be to, pranešimai skelbiami skelbimų lentose ir sodininkų bendrijos interneto svetainėje (jeigu ją bendrija turi)
   9. Skelbime turi būti nurodyta kada, kur ir kokiu laiku bus organizuojamas susirinkimas, susirinkimo darbotvarkė, informuotikur galima susipažinti su siūlomais sprendimų projektais, kas šaukia susirinkimą. Elektroninių ryšių priemonėmis (bendrijos interneto svetainėje) paskelbti siūlomų sprendimų projektus.
4. Bendrijos narių susirinkimo pravedimas:
   1. Kiekviename Bendrijos narių susirinkime išrenkamas susirinkimo pirmininkas ir sekretorius, esant poreikiui ir balsų skaičiavimo komisija (balsų skaičiuotojai).
   2. Bendrijos narių susirinkime dalyvaujantys Bendrijos nariai registruojami pasirašytinai susirinkimo dalyvių sąraše. Bendrijos narių susirinkime bendrijos nariai dalyvauja patys ar per įgaliotą asmenį. Įgaliotam asmeniui turi būti duodamas paprastos rašytinės formos įgaliojimas atstovauti nariui bendrijos narių susirinkime ir balsuoti visais arba konkrečiais susirinkimo darbotvarkėje svarstomais klausimais, nurodant įgaliojimo terminą, teises ir pareigas.. Susirinkimo dalyvių registravimo sąrašą pasirašo Bendrijos narių susirinkimo pirmininkas ir sekretorius~~.~~
   3. Bendrijos narių susirinkime kiekvienas bendrijos narys ar jo įgaliotas asmuo turi po vieną balsą nepaisant valdomų sodo sklypų skaičiaus.
   4. Bendrijos narių susirinkimai turi būti protokoluojami. Protokolą pasirašo bendrijos narių susirinkimo pirmininkas ir sekretorius.
   5. Protokolas turi būti parengtas ir pasirašytas ne vėliau kaip per 10 darbo dienų nuo Bendrijos narių susirinkimo dienos. Prie Bendrijos narių susirinkimo protokolo turi būti pridedama: susirinkime dalyvavusių Bendrijos narių sąrašas; įgaliojimai ir kiti dokumentai, patvirtinantys asmenų teisę balsuoti; dokumentai, patvirtinantys, kad nariams buvo pranešta apie narių susirinkimo sušaukimą. Prie protokolo taip pat pridedami dokumentai, patvirtinantys bendrijos narių išankstinį nuomonės pareiškimą raštu.
   6. Susirinkime gali būti daromas susirinkimo audio įrašas
   7. Protokolai saugomi ne trumpiau kaip dešimt metų. Pasirašyto protokolo kopija viešai skelbiama skelbimų lentoje ar šių įstatų 27 ir 28 punktuose nurodytais būdais.
   8. Bendrijos nariai dėl susirinkimuose svarstomų klausimų gali iš anksto pareikšti savo nuomonę raštu bendrijos įstatų nustatyta tvarka. Susirinkimo dalyvių sąraše turi būti nurodyti nariai, iš anksto pareiškę nuomonę raštu. Nuomonė turi būti pareikšta raštiškai dėl kiekvieno planuojamo susirinkimo klausimo pateikiant valdybai ne vėliau kaip 2 dienos iki Bendrijos narių susirinkimo. Bendrijos nario pasiūlymai, pateikti iš anksto raštu, paviešinami susirinkimo metu paskelbiant teikusio pastabas bendrijos nario duomenis kek tai leidžia asmens duomenų apsaugą reglamentuojantys teisės aktai.
5. Bendrijos narių susirinkimas gali priimti sprendimus ir yra laikomas įvykusiu, kai jame dalyvauja daugiau kaip 1/2 Bendrijos narių. Jeigu kvorumo nėra, Bendrijos narių susirinkimas laikomas neįvykusiu ir ne anksčiau kaip po 14 kalendorinių dienų gali būti sušauktas pakartotinis narių susirinkimas, turintis teisę priimti sprendimus pagal neįvykusio susirinkimo darbotvarkę. Sprendimai bendrijos narių susirinkime priimami kai už juos balsuoja daugiau kaip 1/2 susirinkime dalyvaujančių bendrijos narių, išskyrus šio straipsnio 50 punkto dalyje numatytus atvejus. Į dalyvaujančių bendrijos susirinkime narių skaičių įskaičiuojami ir tie nariai, kurie iš anksto yra pareiškę savo nuomonę raštu
6. Bendrijos narių susirinkimo sprendimai yra teisėti, kai už juos balsuoja daugiau kaip pusė susirinkime dalyvaujančių Bendrijos narių.
7. Bendrijos narių susirinkimo sprendimai dėl lėšų skolinimosi, dėl Bendrijos reorganizavimo, pertvarkymo ar likvidavimo, taip pat sprendimai priimami balsuojant raštu nesušaukus susirinkimo, yra teisėti, jeigu už juos balsuoja daugiau kaip 2/3 visų Bendrijos narių.
8. Balsavimas Bendrijos narių susirinkime yra atviras. Slaptas balsavimas yra privalomas visiems nariams klausimais, dėl kurių nors vienas narys ar jo įgaliotas asmuo pageidauja slapto balsavimo ir tam pritaria daugiau kaip 1/10 susirinkime dalyvaujančių Bendrijos narių.
9. Slaptas balsavimas vykdomas šia tvarka:
   1. Prieš susirinkimą paruošiami slapto balsavimo biuleteniai, kurie antspauduojami bendrijos antspaudu ir išdalinami prieš slaptą balsavimą.
   2. Baigus balsavimą, balsų skaičiavimo komisija surenka biuletenius, viešai suskaičiuoja rezultatus (už, prieš, susilaikė) ir paskelbia slapto balsavimo rezultatus.

51.7. Bendrijos narių susirinkimo priimti sprendimai (protokolai) registruojami ir skelbiami (sprendimai, išrašai iš protokolų) Bendrijos buveinėje, skelbimų lentoje ir įstatų 27 punkte nurodytais būdais. Informacija pateikiama vadovaujantis asmensfuomenų apsaugą reglamentuojančiais teisės aktais.

**VIII. BENDRIJOS VALDYMO ORGANAS, RINKIMO IR ATŠAUKIMO TVARKA, JO KOMPETENCIJA BEI NARIŲ ATSAKOMYBĖ**

1. Bendrija įgyja civilines teises, prisiima pareigas ir jas įgyvendina per savo valdymo organus.
2. Bendrijos valdymo organas yra bendrijos valdyba, jos narių skaičius yra 5 (penki).
3. Bendrijos valdybos narius iš bendrijos narių renka narių susirinkimas 3 (trijų) metų laikotarpiui. Vietoj atsistatydinusių ar atšauktų Bendrijos valdybos narių kiekvienas renkamas tik iki veikiančios valdybos kadencijos pabaigos. Valdybos narių kadencijų skaičius neribojamas.
4. Bendrijos valdybos nariai gali būti atšaukiami Bendrijos narių susirinkimo sprendimu. Sprendimas yra teisėtas, jei už jį balsuoja daugiau kaip 1/2 visų susirinkime dalyvaujančių Bendrijos narių. Bendrijos narių susirinkimas dėl Bendrijos valdybos narių atšaukimo organizuojamas ta pačia tvarka kaip ir dėl valdybos narių rinkimo.
5. Bendrijos valdyba veikia pagal bendrijos narių susirinkimo patvirtintą darbo reglamentą. Bendrijos valdybos veiklai vadovauja jos pirmininkas. Pirmininką iš valdybos narių renka Bendrijos narių susirinkimas.
6. Bendrijos valdyba
   1. organizuoja bendrijos veiklą ir prižiūri, ar laikomasi jos įstatų;
   2. priima į darbą ir atleidžia darbuotojus, sudaro ir nutraukia su jais darbo sutartis;
   3. veikia bendrijos vardu teisiniuose santykiuose su kitais asmenimis ir turi teisę sudaryti sandorius. Sodininkų bendrijų įstatymo nurodytus sandorius Bendrijos valdyba gali sudaryti, kai yra toks narių susirinkimo sprendimas;
   4. įgyvendina Bendrijos metinę pajamų ir išlaidų sąmatą,
   5. sudaro metinę bendrijos ūkinės ir finansinės veiklos ataskaitą ir ją pateikia Bendrijos narių susirinkimui;
   6. sudaro bendrojo naudojimo objektų aprašą, tvarko ir saugo Bendrijos bendrojo naudojimo turto ir objektų registravimo knygą, Bendrijos techninius ir juridinius dokumentus; asmenų įsigijusių mėgėjų sodo teritorijoje sodo sklypą registravimo knygą;
   7. šių įstatų nustatytais atvejais ir narių prašymu pateikia informaciją ir dokumentus Bendrijos narių susirinkimui;
   8. Bendrijos dokumentus ir duomenis pateikia juridinių asmenų registrui;
   9. Bendrijos įstatuose nustatyta tvarka (įstatų V skyrius) teikia informaciją ir dokumentus bendrijos nariams ir kitiems asmenims.;
   10. Išduoda pažymas sodininkams apie jų atsiskaitymą už prievoles bendrijai, kitas pažymas, kurių įstatymų nustatyta tvarka prašo valstybės ar savivaldybių institucijos. Už bendrijos teikiamų dokumentų kopijas mokama bendrijos narių susirinkimo nustatyta tvarka
   11. sprendžia naujų narių priėmimo į Bendriją, , skatinimo , drausminimo klausimus;
   12. sprendžia dėl paslaugų, numatytų Bendrijos įstatuose, teikimo asmenims turintiems sklypą Bendrijos teritorijoje;
   13. nagrinėja bendrijos narių ir kitų asmenų pareiškimus, prašymus bei skundus ir per vieną mėnesį pateikia atsakymą.
   14. atlieka kitas Sodininkų bendrijų įstatyme ir kitų įstatymų bei kitų teisės aktų, taip pat šių įstatų nustatytas pareigas.
7. Bendrijos valdybos sprendimai priimami posėdžiuose. Posėdžių šaukimo iniciatyvos teisę turi kiekvienas valdybos narys.
8. Valdybos posėdis laikomas įvykusiu, kai jame dalyvauja daugiau kaip pusė valdybos narių. Balsavimo metu kiekvienas bendrijos valdybos narys turi po vieną balsą.
9. Valdybos narys neturi teisės balsuoti, kai valdybos posėdyje sprendžiamas su jo veikla valdyboje susijęs ar jo atsakomybės klausimas.
10. Valdybos sprendimas laikomas priimtu, kai už jį balsuoja daugiau kaip ½ dalyvaujančių valdybos narių. Jeigu bendrijos valdybos narių balsai „už“ ir „prieš“ pasiskirsto po lygiai, lemia Bendrijos valdybos pirmininko balsas.
11. Valdybos posėdžiai turi būti protokoluojami, išskyrus atvejį, kai sprendimą pasirašo visi valdybos nariai.
12. Bendrijos valdyba turi užtikrinti, kad revizijos komisijai (revizoriui) ar auditoriui būtų pateikti visi nurodyta patikrinimui reikalingi bendrijos dokumentai
13. Ne vėliau kaip likus 10 dienų iki eilinio bendrijos narių susirinkimo Bendrijos valdyba privalo parengti Bendrijos veiklos ataskaitą. Joje turi būti Bendrijos veiklos per ataskaitinius finansinius metus apžvalga, svarbiausi įvykiai Bendrijoje einamaisiais finansiniais metais iki eilinio narių susirinkimo, Bendrijos veiklos planai ir prognozės.
14. Bendrijos valdybos narių, nevykdančių arba netinkamai vykdančių pareigas, atsakomybę nustato Civilinis kodeksas, Sodininkų bendrijų ir kiti įstatymai.
15. Bendrijos valdybos nariai privalo solidariai atlyginti Bendrijai nuostolius, padarytus dėl valdybos sprendimų, priimtų pažeidžiant Bendrijos įstatus, Sodininkų bendrijų ir kitus įstatymus.
16. Nuo pareigos atlyginti nuostolius atleidžiami tie valdybos nariai, kurie balsavo prieš tokį sprendimą arba nedalyvavo posėdyje jį priimant ir per 7 dienas po to, kai sužinojo ar turėjo sužinoti apie tokį sprendimą, įteikė posėdžio pirmininkui rašytinį protestą.
17. Valdybos nario atsistatydinimas ar atšaukimas iš pareigų neatleidžia jo nuo dėl jo kaltės padarytų nuostolių atlyginimo.
18. Valdybos narys gali būti atleidžiamas nuo nuostolių, kuriuos jis padarė eidamas savo pareigas, atlyginimo, jeigu jis rėmėsi bendrijos dokumentais ir kita informacija, kurių tikrumu nebuvo pagrindo abejoti, arba veikė neviršydamas normalios ūkinės rizikos. Ginčus dėl nuostolių atlyginimo sprendžia teismas.

**IX. BENDRIJOS VEIKLOS KONTROLĖ**

1. Bendrijos ūkinę finansinę veiklą kontroliuoja revizijos komisija (revizorius). Revizijos komisiją turi sudaryti ne mažiau kaip trys nariai. Revizorius arba revizijos komisijos nariai ir jos pirmininkas renkami bendrijos narių susirinkime ne ilgesnei kaip 3 metų kadencijai. Revizijos komisija ar revizorius darbo tvarką nustato jo darbo reglamentas.
2. Revizijos komisijos nariu (revizoriumi) negali būti Bendrijos valdybos nariai, jų sutuoktiniai ar sugyventiniai, kai partnerystė įregistruota įstatymų nustatyta tvarka, ir asmenys, kuriuos su valdybos nariais sieja artimi giminystės ar svainystės ryšiai (tėvai (įtėviai), vaikai (įvaikiai), broliai, seserys, taip pat sutuoktinių ar sugyventinių broliai, seserys, tėvai ir vaikai).
3. Jeigu revizijos komisija nesudaroma (nerenkamas revizorius), Bendrijos ūkinę finansinę veiklą kontroliuoja bendrijos narių susirinkimo renkama audito įmonė.
4. Revizijos komisija (revizorius) arba audito įmonė :
   1. tikrina Bendrijos ūkinę finansinę veiklą;
   2. informuoja Bendrijos narių susirinkimą, Bendrijos valdybą apie Bendrijos veiklos pažeidimus;
   3. finansiniams metams pasibaigus, narių susirinkimui pateikia išvadą dėl Bendrijos metinės finansinės atskaitomybės;
   4. privalo atlikti neeilinį ūkinės finansinės veiklos patikrinimą, jei to reikalauja ne mažiau kaip 1/4 bendrijos narių, ir ataskaitą pateikti Bendrijos narių susirinkimui;
   5. turi iniciatyvos teisę sušaukti Bendrijos narių susirinkimą.

**X. MOKESČIŲ BENDRIJOS NARIUI IR KITAM ASMENIUI, TIKSLINIŲ, KAUPIAMŲJŲ IR KITŲ SU BENDRIJOS VEIKLA SUSIJUSIŲ ĮNAŠŲ NUSTATYMO IR MOKĖJIMO TVARKA, NEPINIGINIŲ ĮNAŠŲ ĮVERTINIMO BEI BENDRIJOS NARIŲ IR JŲ ŠEIMOS NARIŲ DARBO SĄNAUDŲ ĮSKAITYMO Į ĮNAŠUS TVARKA**

1. Tikslinius įnašus, bendrijos nario mokestį ar kitų asmenų įmokas, skirtas bendrojo naudojimo objektų priežiūros organizavimo ir eksploatavimo, bendrojo naudojimo žemės tvarkymo išlaidoms apmokėti nustato ir tvirtina Bendrijos narių susirinkimas; Šias išlaidas sudaro:
   1. Ūkio išlaidos (ryšių, kuro, informacinės, kanceliarinės, nuomos, apšvietimo, šildymo, atliekų tvarkymo ir kt.);
   2. Darbų organizavimo išlaidos;
   3. Įmokas priimančių įstaigų (banko, pašto) išlaidos;
   4. Inventoriaus įsigijimo ir remonto išlaidos;
   5. Juridinių kontorų paslaugos ir kt.;
   6. Samdomų darbuotojų darbo apmokėjimo išlaidos;
   7. Sąskaitų kitiems asmenims paruošimo ir pateikimo išlaidos;
   8. Kitos išlaidos.
2. Kitų asmenų mokamos įmokų dydį už bendrojo naudojimo objektų priežiūros organizavimą bei šių objektų eksploataciją, bendrojo naudojimo žemės tvarkymą nustato Bendrijos narių susirinkimas. Įmoka yra fiksuotas vienam valdomo sklypo ploto vienetui 1arui pridedant bendro naudojimo objektų tvarkymui skirtą įmokos dedamąją . Mokamas pagal pateiktas sąskaitas.
3. Bendrijos narių sprendimu gali būti renkamos kaupiamieji įnašai. Jie skirti bendro naudojimo objektų atnaujinimams ir kitiems projektams, kurių sąmatos dar nesuplanuots. Priėmus sprendimą dėl kaupiamųjų įnašų jie tampa privalomi visiems bendrijos nariams. Panaudojus kaupiamuosius įnašus (visas ar dalinai) Kiti asmenys sumoka pateikus sąskaitas proporcingai pagal jiems tenkančias bendrojo naudojimo objektų atnaujinimo, remonto išlaidas ir naujų objektų sukūrimo išlaidas (jei kiti asmenys dalyvauja sukuriant naują objektą)
4. Kiti asmenys atsiskaito su bendrija pagal pateiktas sąskaitas už visas jiems suteiktas paslaugas ir proporcingai pagal jiems tenkančias bendrojo naudojimo objektų eksploatacijos, bendrojo naudojimo žemės tvarkymo, bendrojo naudojimo objektų priežiūros organizavimo išlaidas, ir proporcingai pagal jiems tenkančias įnašų dalis, susijusias su bendrosios dalinės nuosavybės objektų Bendrijos teritorijoje atnaujinimu, pagerinimu ar sukūrimu (jeigu kiti asmenys dalyvauja sukuriant naują objektą), kitas suteiktas paslaugas.
5. Pateiktas sąskaitas Kiti asmenys privalo apmokėti ne vėliau kaip per 2 mėn. po jų gavimo.
6. Nepiniginiai įnašai, bei bendrijos narių, kitų asmenų ir jų šeimos narių darbo sąnaudos įvertinami bendrijos valdybos sudarytos komisijos. Komisijos posėdžiai protokoluojami ir pagal komisijos įvertinimą bendrijos valdyba priima sprendimą užskaityti įnašus. Nepiniginių Įnašų užskaitymo ir darbo sąnaudų vertinimo bei užskaitymo tvarka tvirtinama Bendrijos narių susirinkime.
7. Bendrijos narių ir Kitų asmenų bei jų šeimos narių dalyvavimą Bendrijos bendrojo naudojimo objektų tvarkymo, atnaujinimo darbuose tvaką ir darbo sąnaudų vertinimą nustato Bendrijos narių susirinkimas bei Bendrijos vidaus tvarkos taisyklės
   1. .

**XI. BENDRIJOS TURTAS, PAJAMŲ PASKIRSTYMO IR NAUDOJIMO TVARKA**

1. Bendrijos turtas valdomas, naudojamas, juo disponuojama įstatymų ir Bendrijos įstatų nustatyta tvarka.
2. Sodininkams bendrosios dalinės nuosavybės teise priklauso sodininkų bendromis lėšomis ar bendromis sutelktomis jėgomis pastatyti, įrengti ar kitaip įsigyti bendrojo naudojimo objektai: bendrojo naudojimo žemė su bendrojo naudojimo pastatais ir įrenginiais (tvoros, vartai, poilsio aikštelės, pliažai, miškai, vandens telkiniai ir kt.); bendroji inžinerinįranga (jei ji neperduota į Klaipėdos rajono savivaldybės nuosavybėn)– melioracijos įrenginiai, keliai, tiltai, lieptai, vamzdynai ir angos ir kita bendrojo naudojimo inžinerinė techninė įranga, esanti bendrojo naudojimo teritorijose bei patalpose ar konstrukcijose, taip pat šie objektai, įrengti sodo sklypuose, jeigu jie susiję su visos mėgėjiško sodo teritorijos inžinerinės techninės įrangos veikimu ir jeigu jie nėra kitų asmenų nuosavybė.
3. Bendrijos valdyba privalo sudaryti bendrojo naudojimo objektų aprašą ir prireikus jį papildyti arba pakeisti. Šiame apraše turi būti nurodyta bendrojo naudojimo objektų techninė būklė. Bendrijos valdyba bendrojo naudojimo objektų aprašą viešai paskelbia nariams ir pateikia jį kitiems žinomiems su bendrojo naudojimo objektų valdymu susijusiems suinteresuotiems asmenims. Šį aprašą tvirtina Bendrijos narių susirinkimas
4. Bendrijai priklausančio nuosavybės teise turto aprašas keičiamas ar pildomas Bendrijos valdybos.
5. Bendrijos pajamas sudaro:
   1. Bendrijos nario mokesčiai ir tiksliniai įnašai;
   2. Kitų asmenų atsiskaitymai už papildomai teikiamas kitas bendrijos paslaugas;
   3. Kitų asmenų įmokos pagal pateiktas sąskaitas už proporcingai jiems tenkančias bendrojo naudojimo objektų eksploatacijos, bendrojo naudojimo žemės tvarkymo, bendrojo naudojimo objektų priežiūros organizavimo išlaidas bei proporcingai jiems tenkančias įnašų dalis, susijusias su bendrosios dalinės nuosavybės objektų mėgėjų sodo teritorijoje atnaujinimu, pagerinimu ar sukūrimu (jeigu kiti asmenys dalyvauja sukuriant naują objektą)
   4. Kaupiamieji įnašai
   5. Pajamos iš Bendrijos turto;
   6. Iš Bendrijos veiklos gautos pajamos;
   7. Valstybės ar savivaldybės tikslinės paskirties lėšos;
   8. Fizinių ar juridinių asmenų negrąžintinai ( parama, labdara, pagal testamentą, dovanojimas) perduoti ar padovanoti pinigai ir kitas turtas;
   9. Pajamos iš 2% fizinių asmenų pajamų mokesčio;
   10. Kitos teisėtai įgytos pajamos.
6. Bendrijos nario mokesčiai, kaupiamieji įnašai, Kitų asmenų įmokos mokami pinigais. Tiksliniai įnašai gali būti piniginiai ir nepiniginiai. Nepiniginiais įnašais negali būti darbai ir paslaugos.
7. Bendrijos lėšų panaudojimas yra nustatomas Bendrijos narių susirinkimo nustatyta tvarka, tvirtinant Bendrijos metinę pajamų ir išlaidų sąmatą.
8. Bendrijos pajamų apskaita tvarkoma vadovaujantis Buhalterinės apskaitos įstatymu.

**XII. ĮSTATŲ KEITIMO TVARKA**

1. Bendrijos įstatų pakeitimo projektą rengia jo iniciatoriai. Jei įstatų projektą ruošia ne valdyba, jis pateikiamas valdybai. Sprendimą dėl įstatų pakeitimo projekto įtraukimo į Bendrijos narių susirinkimo darbotvarkę priima valdyba.
2. Keisti Bendrijos įstatus gali tik bendrijos narių susirinkimas.
3. Bendrijos įstatus ir jų pakeitimus pasirašo Bendrijos narių susirinkimo įgaliotas asmuo.
4. Pakeisti Bendrijos įstatai įsigalioja nuo jų įregistravimo Juridinių asmenų registre.

**XIII. BENDRIJOS PABAIGA IR PERTVARKYMAS**

1. Bendrija reorganizuojama, likviduojama ir pertvarkoma Civilinio kodekso ir Sodininkų bendrijų įstatymo nustatyta tvarka.

**XIV. GINČŲ SPRENDIMAS**

1. Ginčai tarp Bendrijos ir Bendrijos narių, tarp bendrijos ir kitų fizinių ar juridinių asmenų sprendžiami Civilinio kodekso nustatyta tvarka.
2. Jeigu Bendrijos nariai pageidauja raštu, jų tarpusavio ginčus gali nagrinėti Bendrijos valdyba arba Bendrijos narių susirinkimas.
3. Ginčas pirmiausia nagrinėjamas Bendrijos valdybos posėdyje valdybos darbo reglamento nustatyta tvarka per vieną mėnesį nuo pareiškimo gavimo. Valdybai nusprendus, Bendrijos narių ginčas gali būti perduotas spręsti artimiausiam Bendrijos narių susirinkimui.
4. Apie priimtą sprendimą šalims pranešama raštu.
5. Jeigu ginčo šalys nesutinka su priimtu sprendimu, jų ginčas įstatymų nustatyta tvarka gali būti sprendžiamas teisme.

Patvirtinta Sodininkų bendrijos „Gulbė“ visuotiniame narių susirinkime 2019 m. \_\_\_\_\_\_\_\_\_\_\_ mėn. d.

Bendrijos narių susirinkimo

įgaliotas asmuo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas, data)